CELEX: 31982R3536
Language: el
Date: 1982-12-21 00:00:00
Title: Κανονισμός (EOK) αριθ. 3536/82 τού Συμβουλίου τής 21ης Δεκεμβρίου 1982 σχετικά μέ τήν προμήθεια αποκορυφωμένου γάλακτος σέ σκόνη μέ βάση τίς διατάξεις τής επισιτιστικής βοήθειας υπέρ τού Οργανισμού Προνοίας καί Εργασίας τών Ηνωμένων Εθνών γιά τούς Πρόσφυγες τής Παλαιστίνης στήν Εγγύς Ανατολή (UNRWA)

Avis juridique important

|

31982R3536

Κανονισμός (EOK) αριθ. 3536/82 τού Συμβουλίου τής 21ης Δεκεμβρίου 1982 σχετικά μέ τήν προμήθεια αποκορυφωμένου γάλακτος σέ σκόνη μέ βάση τίς διατάξεις τής επισιτιστικής βοήθειας υπέρ τού Οργανισμού Προνοίας καί Εργασίας τών Ηνωμένων Εθνών γιά τούς Πρόσφυγες τής Παλαιστίνης στήν Εγγύς Ανατολή (UNRWA)  

Επίσημη Εφημερίδα αριθ. L 371 της 30/12/1982 σ. 0006 - 0006

***** ΚΑΝΟΝΙΣΜΟΣ (ΕΟΚ) αριθ. 3536/82 ΤΟΥ ΣΥΜΒΟΥΛΙΟΥ  της 21ης Δεκεμβρίου 1982  σχετικά με την προμήθεια αποκορυφωμένου γάλακτος σε σκόνη με βάση τις διατάξεις της επισιτιστικής βοήθειας υπέρ του Οργανισμού Προνοίας και Εργασίας των Ηνωμένων Εθνών για τους Πρόσφυγες της Παλαιστίνης στην Εγγύς Ανατολή (UNRWA)  ΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας,  τον κανονισμό (ΕΟΚ) αριθ. 1037/82 του Συμβουλίου της 26ης Απριλίου 1982 περί καθορισμού των γενικών κανόνων για την προμήθεια αποκορυφωμένου γάλακτος σε σκόνη, στο πλαίσιο του προγράμματος επισιτιστικής βοήθειας 1982, σε ορισμένες αναπτυσσόμενες χώρες και σε ορισμένους ειδικευμένους οργανισμούς (1), και ιδίως το άρθρο 7,  την πρόταση της Επιτροπής,  Εκτιμώντας:  ότι ο κανονισμός (ΕΟΚ) αριθ. 1038/82 του Συμβουλίου της 26ης Απριλίου 1982 σχετικά με την προμήθεια αποκορυφωμένου γάλακτος σε σκόνη, στο πλαίσιο του προγράμματος επισιτιστικής βοήθειας του 1982 σε ορισμένες αναπτυσσόμενες χώρες και σε ορισμένους ειδικευμένους οργανισμούς (2), προβλέπει απόθεμα 10 990 τόνων αποκορυφωμένου γάλακτος σε σκόνη· ότι ορισμένες ποσότητες είναι ακόμη διαθέσιμες από το απόθεμα αυτό·  ότι η Κοινότητα έλαβε από τον Οργανισμό Προνοίας και Εργασίας των Ηνωμένων Εθνών για τους Πρόσφυγες της Παλαιστίνης (UNRWA), στο πλαίσιο της σύμβασης που συνήψε με τον Οργανισμό αυτό, αίτημα συμπληρωματικής επισιτιστικής βοήθειας υπό τη μορφή αποκορυφωμένου γάλακτος σε σκόνη· ότι οι ανάγκες δικαιολογούν τη χορήγηση επισιτιστικής βοήθειας από την Κοινότητα,  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:  Άρθρο 1  Από την ποσότητα αποκορυφωμένου γάλακτος σε σκόνη που είναι ακόμα διαθέσιμη στο πλαίσιο του αποθέματος που προβλέπεται από τον κανονισμό (ΕΟΚ) αριθ. 1038/82 χορηγούνται 435 τόνοι στον UNRWA, υπό τη μορφή επισιτιστικής βοήθειας, επιπλέον των 1 360 τόνων, που έχουν ήδη προβλεφθεί στον κανονισμό αυτό.  Άρθρο 2  Ο παρών κανονισμός αρχίζει να ισχύει την τρίτη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.  Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε Κράτος μέλος.  Έγινε στις Βρυξέλλες, στις 21 Δεκεμβρίου 1982.  Για το Συμβούλιο  Ο Πρόεδρος  O. MOELLER  (1) ΕΕ αριθ. L 120 της 1. 5. 1982, σ. 1.  (2) ΕΕ αριθ. L 120 της 1. 5. 1982, σ. 3.